नाई (SALOON) का BUSINESS कैसे शुरू करें ? | Start a Salon Business
Channel: OkCredit
Date: 2020-12-01

अगर आप भी 'सैलून' का बिज़नेस करना चाहते हैं, तो इस वीडियो को पूरा देखें। 
- इस बिज़नेस को करने से पहले आपको यह समझना होगा, कि कोई भी बिज़नेस एकदम से ग्रो नहीं करता, इसके लिए आपको मेहनत और धैर्य दोनों की ज़रूरत होती है। तो इस बिज़नेस को भी करने के लिए आपको बहुत सारी मेहनत करनी पड़ेगी साथ ही धैर्य भी रखना होगा।

- मार्केट के ट्रेंड व ज़रूरत को पहचानें। आप जिस जगह दुकान खोल रहे हैं, या जिस गाँव में खोल रहे हैं, पहले वहाँ के लोगों की डिमांड समझें, फिर उनकी डिमांड को ट्रेंड में कन्वर्ट करके अपनी स्कीम लाएँ, इस तरह आप नए नए ग्राहकों को आकर्षित कर सकते हैं। 

- ग्राहकों को बेहतरीन सेवा प्रोवाइड कराना आपकी पहली आवश्यकता होनी चाहिए। जिससे ग्राहक आपकी शॉप के पर्मनेंट कस्टमर बने रहें। 

- इस बिज़नेस को स्टार्ट करने से पहले आपको इससे संबंधित कामो की ट्रेनिंग लेनी चाहिए, आप चाहे तो अच्छे प्रोफेशनल्स को भी काम पर रख सकते हैं, लेकिन इससे आपका खर्चा बढ़ जाएगा। यदि आप इतना इन्वेस्ट करने के लिए तैयार हैं, तो आप किसी को भी हायर कर सकते हैं। 

- अपनी शॉप पर लोगों के बजट व उनकी डिमांड के हिसाब से आपको प्रोडक्ट्स रखने होंगे, लेकिन अपने सैलून में अच्छे और ब्रांडेड प्रोडक्ट्स की भी क्वांटिटी ज़रूर बढ़ाएँ। जिससे गाँव के युवा अधिक आकर्षित हो सकें। इससे आपकी शॉप का इमप्रेशन अच्छा बनेगा।

- सबसे ज़रूरी बात, आप अपने सैलून में क्या क्या सर्विस दे रहे हैं, उनका कितना प्राइज़ है, इन सबकी आपको अलग से प्राइज़ लिस्ट व सर्विस लिस्ट लगानी होगी, जिससे कस्टमर को बार बार आपसे सिर्फ़ यही पूछने के लिए ना आना पड़े कि भैया इस सर्विस के कितने चार्जेज़ हैं आदि।

- आप अपनी शॉप में जब कई तरह की सर्विसेस रखते हैं तो, काम भी बहुत होता है। इसके लिए आप लोगों को काम पर या ट्रेनिंग पर भी रख सकते हैं।

- किसी भी दुकान की बनावट लोगों को आकर्षित तो करती है, तो ऐसे में आपको अपने सैलून का इंटीरियर काफ़ी अच्छे से डिज़ाइन करवाना चाहिए, जिससे कम जगह में सब बेहद सरल तरीक़े से मैनेज हो जाए, और देखने में भी अच्छा लगे।

सैलून (नाई की दुकान) के लिए ज़रूरी लाइसेंस :

सैलून का बिज़नेस खोलने के लिए आपको इन लाइसेंस की आवश्यकता पड़ेगी:
- सामान्य लाइसेंस और परमिट्स
- कोस्मेलोजी (Cosmetology) सैलून लाइसेंस टाइप्स 
- कोस्मेलोजीस्ट लाइसेंस
- बार्बर लाइसेंस
- एस्थेटीसियन
- इलेक्ट्रोलोजिस्ट
- मेनिक्युरिस्ट लाइसेंस आदि।

सैलून के लिए आवश्यक चीजें (Requirements for a Salon) : 

सैलून खोलने के लिए कुछ आवश्यक चीजों के बारे में भी निर्णय ले लें, जैसे कि 

लोकेशन :  सैलून (नाई की दुकान) खोलने के लिए सबसे पहले आपको लोकेशन पर रिसर्च करनी होगी, जिससे आप पूरी तरह से कॉन्फ़िडेंट रहें कि यह जगह आपकी शॉप के लिए बेस्ट है, उसे आप पक्का कर लें। यदि आपके पास इन्वेस्टमेंट कम है तो आप लगभग 500 से 2000 स्क्वेयर फीट की जगह में इस बिज़नेस को शुरू कर सकते हैं। वैसे जगह कितनी होनी है यह आप पर ही निर्भर करता है, कि आप कितने बड़े स्केल में बिज़नेस को शुरू करना चाहते हैं।

हेल्पिंग हेंड्स :  यह आपके बिज़नेस की शुरुआत व स्केल पर डिपेंड करता है, कि आप कितने लोगों को हायर करते हैं, या फिर स्वयं ही आप इसकी ज़िम्मेदारी लेते हैं। फिर भी यदि आप हायरिंग करने के बारे में सोच रहे हैं तो आपको प्रोफेश्नलिस्ट के अलावा रेशेप्स्निस्ट और अन्य व्यक्तियों की भी न्यूक्ति करनी पड़ेगी।

सैलून का इंटीरियर :  यदि आपने शॉप को रेंट या लीस पर लिया है, तो आपको अपनी शॉप को अपनी ज़रूरतों के हिसाब से परिवर्तित करना पड़ेगा। 

सैलून में काम आने वाले उपकरण :  आकर्षक कुर्सी, मिरर, विभिन्न तरीके की कैंचिया, शेविंग का सामान, मैकअप किट, हेयर किट, हेयर वाश के लिए वाश बेसिन, हेयर ड्रायर, मसाजर, स्टीमर आदि उपकरणों की आवश्यकता पड़ेगी। इसके अलावा आपकी सेवाओं के हिसाब से इसमें अन्य उपकरण जोड़े जा सकते हैं।

इनिशियल खर्चे :  किसी भी बिज़नेस की शुरुआत में आपको हर तरह के ख़र्चों पर निवेश करना ही होता है। इस प्रकार इसमें भी आपको शुरुआत में जगह, जगह के इंटीरियर, उपकरण, लाइसेंस आदि पर खर्चा करना पड़ेगा।


गाँव में सैलून को कैसे चलाएँ जिससे आपका सैलून हो जाए फ़ेमस :

आपको यहाँ अपने गाँव में सैलून के संचालन के लिए निम्न बातों का ध्यान रखना आवश्यक है:

- ग्राहक की संतुष्टि का ख़्याल रखें
- सैलून की जगह का सही चयन करें
- सफाई और कस्टमर की सेफ्टी पर विशेष ध्यान दें
- सेवाओं की विस्तृत रेंज तैयार करें
- ट्रेन प्रोफेशनल की उपलब्धता पर ध्यान दें

भारत में फ्रैंचाइज़ी के लिए निम्न सैलून मौजूद हैं आप चाहें तो इन कम्पनियों की फ्रैंचाइज़ी भी ले सकती हैं :

- काया स्किन क्लिनिक
- वीएलसीसी
- जावेद हबीब हेयर and ब्यूटी सैलून
- saks हेयर एंड ब्यूटी
- मैट्रिक्स सैलून
- लोरियल प्रोफेशनल सैलून
- स्टार एंड सितारा सैलून
- अरोमा मैजिक सैलून
- लुक्स सैलून

इसके अलावा भी और ऐसे सैलून हैं जिनकी आप फ्रैंचाइज़ी ले सकते हैं और अपना बिज़नेस शुरू कर सकते हैं।